
Convocatòria ajuts de transport per a persones discapacitades, amb dependència i amb mobilitat reduïda, per tal que puguin accedir als serveis d’atenció especialitzada de la comarca 2026 (Exp. 10481/2026)

És fa públic que per decret de presidència núm. 2026-1093 s’ha resolt el següent:

El Ple del Consell Comarcal de 4 d’octubre de 2024, va aprovar inicialment la modificació de les bases dels ajuts de transport per a persones discapacitades, amb dependència i amb mobilitat reduïda, per tal que puguin accedir als serveis d’atenció especialitzada de la comarca, publicant-se en el BOP de Lleida núm. 198 de 14 d’octubre de 2024, esdevenint- se aprovades definitivament en data 14 de novembre de 2024.

D’acord amb l’aplicació pressupostària fase A.

En exercici de les facultats que em són atorgades per la Base 6 i d’acord amb el previst als articles 17.3.b i 20.8.a de la Llei 38/2003, de 17 de novembre, general de subvencions, 

RESOLC:

Primer. Aprovar la convocatòria dels ajuts de transport per a persones discapacitades, amb dependència i mobilitat reduïda del Consell Comarcal del Segrià, per tal que puguin accedir als serveis d’atenció especialitzada de la comarca en els termes següents:

a) Bases reguladores: bases específiques dels ajuts de transport per a persones discapacitades, amb dependència i amb mobilitat reduïda, per tal que puguin accedir als serveis d’atenció especialitzada de la comarca, aprovades per acord de Ple de 4 d’octubre de 2024. 

b) Diari oficial on estiguin publicades: BOP de Lleida número 198, de 14 d’octubre de 2024, pàgines 1 a 7.

c) Crèdits pressupostaris als quals s’imputa: 2026052313480000101 Subvencions Transport Adaptat.

d) Quantitat total màxima tota la convocatòria: 96.999,75 €.

e) Caràcter de la distribució: limitatiu.

f) Objecte, condicions i finalitat de la concessió de la subvenció: pagament de les despeses de transport adaptat de les persones amb discapacitat i persones grans amb dependència que no poden fer ús del transport ordinari i que presenten dificultats de mobilitat reduïda i/o necessitat d’acompanyament, per tal que puguin accedir als serveis socials especialitzats d’atenció diürna de la comarca.

g) Règim de concessió: concurrència competitiva.

h) Requisits per a sol·licitar la subvenció i forma d’acreditar-los: 
La presentació de sol·licituds amb la documentació adjunta es farà per via telemàtica, mitjançant el següent enllaç: 
https://ccsegria.eadministracio.cat/catalog/t/109711a6-fa64-433a-bdb5-04ff9fb5780d
No s’admetran sol·licituds presentades per correu electrònic ni per cap altra via diferent de la indicada. 
Les sol·licituds presentades fora del termini no generen cap dret.
Poden ser beneficiàries dels ajuts:
a) Les persones físiques, que han de complir els requisits següents:
· Ser majors de 18 anys.
· Tenir reconeguda la condició de persona amb discapacitat mitjançant el certificat que emet la Direcció General de l’Autonomia Personal i la Discapacitat, en què consti, a més, que supera el barem de mobilitat reduïda. En el cas que la persona no disposi del barem de mobilitat reduïda, podrà optar si disposa del barem d’acompanyament. Les persones amb diagnòstic de demència (acreditat mitjançant informe mèdic del metge de capçalera) podran optar sense que hagin de passar pel procés de valoració del certificat de discapacitat. En el seu defecte, cal presentar fotocòpia de la Sol·licitud registrada de reconeixement del grau de la discapacitat presentada al Departament de Drets Socials i Inclusió.
· Tenir plaça reconeguda en un servei social especialitzat de la xarxa pública ubicat a la comarca del Segrià, segons la Cartera de Serveis socials del Departament de Treball, Afers Socials i Famílies.
· Estar empadronat en algun dels municipis de la comarca del Segrià, excepte a la ciutat de Lleida.
No podran ser beneficiàries de l’ajut:
· Les persones físiques que disposin de plaça en un centre que gestioni el servei de transport adaptat, i si aquest centre concorre a la convocatòria.
· Quan la persona sol·licitant disposi de targeta d’aparcament i vehicle propi, del qual en sigui el/la conductor/a.
· Les persones usuàries de serveis residencials.
b) Els centres d’atenció especialitzada que gestionen el servei de transport regular adaptat pels seus usuaris, quan aquests reuneixin les condicions assenyalades en l’apartat a) d’aquesta base.
Queden exclosos de ser objecte de l’ajut:
· L’accés a centres especials de treball (CET).
· L’accés als serveis sanitaris.
· L’accés a serveis sociosanitaris.
· L’accés a serveis de rehabilitació i funcionals
· L’accés a activitats culturals, de lleure i esportives.
· L’accés als serveis socials especialitzats de persones amb discapacitat i gent gran ubicats fora de la comarca del Segrià, sempre i quant s’hi assisteixi per voluntat pròpia i sense un criteri professional que ho aconselli.
No podran obtenir la condició de beneficiari les persones sol·licitants que incorrin en alguna de les circumstàncies que preveu l’article 13 de la Llei 38/2003, de 17 de novembre, general de subvencions.

i) Indicació dels òrgans competents per a la instrucció i resolució del procediment: la tramitació correspon a l’Àrea de Benestar Social i Família del Consell Comarcal del Segrià la qual avaluarà i proposarà la resolució que serà dictada per Presidència del Consell Comarcal i de la qual se’n donarà compte al Ple.

j) Termini de presentació de les sol·licituds: des del 26 d’octubre fins al 15 de novembre de 2026, ambdós inclosos. 
Termini màxim per a la presentació de la documentació justificativa: fins el dia 15 de gener de 2027. 

k) Termini de resolució i notificació: 1 mes a partir de la data de finalització del termini de presentació de la documentació justificativa.

l) Documents i informacions que cal acompanyar a la petició d’acord amb l’enllaç:
https://ccsegria.eadministracio.cat/catalog/t/109711a6-fa64-433a-bdb5-04ff9fb5780d
Les sol·licituds d’ajut s’han de presentar mitjançant el model normalitzat 1 (persona física) o model normalitzat 2 i annex (entitats col·lectiu), en el qual caldrà fer constar el següent:
La declaració que no hi ha cap causa de prohibició per rebre l’ajut.
Declaració que accepta les presents Bases, l’ajut que si li pugui atorgar, així com les condiciones que se’n derivin, en cas que li sigui concedit.
L’autorització al Consell Comarcal del Segrià, per poder sol·licitar, per mitjans telemàtics, el volant d’empadronament i si s’escau les certificacions d’estar al corrent del compliment de les obligacions tributàries i amb la Seguretat Social.
Persona física:
· Certificat de disminució que especifiqui grau de disminució i de mobilitat expedit per la Generalitat de Catalunya i/o barem d’acompanyament. En el seu defecte, fotocòpia de la sol·licitud registrada de reconeixement del grau de la discapacitat.
· Certificat del centre on assisteix (model normalitzat 1.1).
· Full de domiciliació bancària. (model normalitzat 1.2).
· Justificació de la distància del domicili al Centre on assisteix: Fitxa de Google Maps (o similar) que reflecteixi l’itinerari més curt i/o via principal.
· Pressupost del servei de transport adaptat, només en el cas que no s’utilitzi vehicle propi per desplaçar-se. .
Entitats que realitzin transport adaptat col·lectiu:
· NIF.
· Escriptures o estatuts de l’entitat.
· La inscripció en el Registre d’entitats, de serveis i d’establiments socials del Departament de Treball, Afers Socials i Famílies de la Generalitat de Catalunya.
· DNI del representant legal, juntament amb còpia de l’acta de nomenament.
· Certificat d’estar al corrent del pagament de les obligacions tributàries amb Hisenda i la Seguretat Social.
· Full de domiciliació bancària (model normalitzat 1.2).
· Pressupost del cost del servei de transport adaptat.
· Característiques de la ruta i de les persones beneficiàries.
No és necessari aportar aquesta documentació en cas que l’entitat ja l’hagi presentada anteriorment al Consell Comarcal, sempre que no hagi experimentat cap modificació

m) Possibilitat de reformulació de sol·licituds: sí.

n) Exhauriment de la via administrativa per part de la convocatòria: sí.

o) Criteris de valoració de les sol·licituds
Són subvencionables les despeses derivades del transport individual o col·lectiu des del domicili de la persona usuària fins al centre d’atenció social especialitzada ubicat en la comarca del Segrià, sempre que hagi fet ús del servei durant el període de la convocatòria.
Destinacions subvencionables:
· Servei de centre de dia per a gent gran, amb caràcter temporal o permanent.
· Servei d’atenció integral a les persones grans en l’àmbit rural.
· Servei de centre de dia d’atenció especialitzada, amb caràcter temporal o permanent, per a persones amb discapacitat.
· Servei de centre de dia de teràpia ocupacional (STO) per a persones amb discapacitat intel·lectual.
· Servei de centre de dia ocupacional d’inserció (SOI) per a persones amb discapacitat.
· Servei de club social.
· Servei prelaboral.
· Centres assimilats amb funcions d’acolliment diürn (associacions o entitats que presten serveis de suport als serveis socials especialitzats).
No són subvencionables les despeses derivades de l’adquisició de vehicles i les seves adaptacions, amortitzacions i les despeses financeres.
9.1. La quantitat econòmica dels ajuts anirà en relació a què sigui un transport regular de dilluns a diumenge, ambdós inclosos, o intermitent de dos a tres dies setmanals, quedant exclosos els serveis extraordinaris i/o esporàdics o els que no són objecte d’aquesta ajuda.
9.2. La quantia màxima es calcularà en la forma següent:
A) Quan el transport el realitzen els centres d’atenció especialitzats o proveïdors privats, amb base al cost efectiu del servei, acreditat amb factures, nòmines, justificants de quotes socials, assegurances i mitjans equivalents.
B) Quan el transport es duu a terme a través de centres gestionats per l'Administració pública, o un ens dependent d'aquesta, i no sigui possible l’acreditació prevista en l’apartat A) es pot estimar amb aplicació del mòdul següent:
Preu per quilòmetre recorregut: 0,47 euros
C) Quan el transport es faci a nivell privat (per vehicles propis o d’un familiar), el cost del servei s’ha d'estimar amb aplicació dels mòduls següents:
· Nombre anual de dies d’assistència al centre. S’entén que cada dia d’assistència comprèn dos viatges.
· La distància del domicili de l’usuari al centre on accedeix, d’acord amb els paràmetres següents:
En desplaçaments urbans es comptaran en 3 km/viatge.
En desplaçaments urbans i interurbans amb distàncies superiors als 3 km, es comptaran els quilòmetres reals: fitxa de Google Maps (o similar) que reflecteixi l’itinerari més curt i/o per via principal.
El valor econòmic del quilòmetre serà de 0,28 €/km.
9.3. Als imports calculats de conformitat amb el punt 9.2 es deduiran els imports obtinguts d’altres subvencions amb el mateix objecte, i els satisfets pels usuaris.
9.4. Si l’import total de les sol·licituds calculat conforme als apartats anteriors es superior al crèdit pressupostari, es distribuirà aquest de forma proporcional entre tots els beneficiaris.

p) Mitjà de notificació: personal

Segon. Publicar aquesta convocatòria a la Base de Dades Nacional de Subvencions, al tauler electrònic i fer-ne difusió per qualsevol altre mitjà que en garanteixi la màxima divulgació.

Tercer. Donar compte al Ple d’aquesta resolució en la propera sessió ordinària que tingui lloc per al seu coneixement.

